ปกติไม่ค่อยได้กินร้านนี้ เพราะรู้สึกราคาสูงเกินความต้องการไปหน่อย แต่สาขา central westgate มี Promotion ลด 50% เพราะเปิดสาขาใหม่ เลยเข้ามาลองซะหน่อย
ลองสั่ง 2 เมนู

1. ข้าวห่อไข่ราดซอสฮายาชิอบชีส+ไส้กรอก
- อร่อยใช้ได้เลย ทั้งข้าว ไข่ และซอส เปรี้ยวหวานลงตัว ทำให้ไม่เลี่ยน หมูที่มากับซอสฮิยาชิก็หอมมากๆ ยิ่งมีชีสด้วย ยิ่งเพิ่มรสชาติได้ลงตัว

2. ข้าวห่อไข่หน้าแซลมอนย่าง ผักโขมและข้าวโพด ราดครีมซอส
- อันนี้ก็อร่อยดี ข้าว ไข่ ปลา ผักโขม และซอส ดีทุกอย่าง แต่เนื่องจากเป็นครีมซอสที่เลี่ยนอยู่แล้ว พอมาเจอกับไข่ ที่รสชาติไปทางเดียวกัน มันเลยเลี่ยนไปหน่อย แต่สำหรับคนชอบรสชาติแนวนี้ น่าจะถูกใจ
- ปลาแซลมอน ดีมากๆ ชิ้นหนากำลังดี ทำออกมาได้นุ่มและช่ำ ได้รสชาติและเนื้อสัมผัสของปลา